হাজা আল মানসুরি

হাজা আল মানসুরি (আরবি: هَزَّاع ٱلْمَنْصُوْرِي, প্রতিবর্ণীকৃত: Hazzāʿ Al-Manṣūrī, উচ্চারণ "Al Mansoori", পূর্ণনাম হাজা আলি আবদান খালফান আল মানসুরি (هَزَّاع عَلِي عَبْدان خَلْفَان ٱلْمَنْصُوْرِي)) হলেন সংযুক্ত আরব আমিরাতের একজন বিমানসেনা ও নভোচারী। তিনি আরব আমিরাতের সর্বকনিষ্ট এফ-১৬ যুদ্ধবিমানচালক, পরবর্তীতে দেশটির প্রথম নভোচারী হিসেবে মহাকাশে গমনকারী। ২৫ সেপ্টেম্বর ২০১৯ তারিখে সয়ূজ এমএস-১৫ মহাকাশযানে করে তিনি আন্তর্জাতিক মহাকাশ স্টেশন এর উদ্দেশ্যে যাত্রা করেন। প্রায় ৮ দিন মহাকাশে থাকার পর ২০১৯ সালের ৩ অক্টোবর তারিখে তিনি কাজাখস্তান-এ নিরাপদে অবতরণ করতে সক্ষম হন। আল মানসুরি ১৯৮৩ সালের ১৩ ডিসেম্বর আবুধাবির আল ওয়াথবায় জন্মগ্রহণ করেন। আবুধাবির লিওয়া (পূবে ওয়েস্টার্ন রিজিয়ন নামে পরিচিত) এর আল সিদ্দিক হাই স্কুল থেকে স্নাতক সম্পন্ন করেন এবং পরবর্তীতে ২০০৪ সালে মানসুরি খলিফা বিন জায়েদ এয়ার কলেজ থেকে বিমানচালনাবিদ্যায় স্নাতক সনদ অর্জন করেন। বিমানচালনায় স্নাতক অর্জনের পর আরব আমিরাতের আর্মড ফোর্সে যোগদানের মাধ্যমে তার কর্মজীবন শুরু করেন এবং পরবর্তীতে সেখানে তিনি মেজর পদবীসহ থাকাবস্থায় বায়ুসেনা হন। সংযুক্ত আরব আমিরাত তাকে প্রশিক্ষণের জন্য আমেরিকার অ্যারিজোনাতে পাঠান। সেখানে তিনি 'ওয়াটার সার্ভাভাইল', 'জিওয়াইআরও ল্যাপ কোর্স' ও 'রেড ফ্ল্যাগ এক্সারসাইজ'-এর মতো উচ্চতর প্রশিক্ষণসহ এফ-১৬ ডেজার্ট ফালকন যুদ্ধবিমান চালনার প্রশিক্ষণ গ্রহণ করেন। তিনি আরব আমিরাতের সর্বকনিষ্ট এফ-১৬ যুদ্ধবিমান চালক। ২০১৬ সালে ওয়ার-শো পাইলট হিসেবে প্রশিক্ষণ নেওয়ার জন্য নির্বাচিত হন। ২০১৭ সাল তিনি দুবাই এয়ারশো এ অংশ নেন। এছাড়াও ২ ডিসেম্বর ২০১৭ আরব আমিরাতের জাতীয় দিবস হিসেবে আমিরাতের বিভিন্ন শহরে তিনি এয়ারশো-তে অংশগ্রহণ করেন। ২০১৭ সালের ৬ ডিসেম্বর সংযুক্ত আরব আমিরাতের ভাইস প্রেসিডেন্ট ও প্রধানমন্ত্রী শেখ মুহাম্মদ বিন রশীদ আল মাখতুম তার টুইটার একাউন্টে লেখেন," মুহাম্মদ বিন রশিদ স্পেস সেন্টারের নভোচারী প্রোগ্রামের জন্য আমিরাতের যুবকদের নিবন্ধন করার জন্য আমন্ত্রণ জানাচ্ছি"। এই প্রোগ্রামে রাশিয়া ও সংযুক্ত আরব আমিরাতের অধীনে বিভিন্ন পরীক্ষা অংশ নেওয়া ৪০২২ জন থেকে নির্বাচিত হওয়া দুজনের একজন ছিলেন আল মানসুরি। তার মিলিটারি জীবনের বিভিন্ন অভিজ্ঞতা তাকে এই পরীক্ষায় উত্তীর্ণ হতে সহায়তা করে। ২০১৮ সালের ৩ সেপ্টেম্বর শেখ মোহাম্মদ টুইট করে বলেন যে, "আন্তর্জাতিক মহাকাশ স্টেশনে প্রেরণের জন্য আমরা আমাদের প্রথম নভোচারীর নাম ঘোষণা করছি: হাজা আল মানসুরি ও সুলতান আল নায়েদি। হাজা ও সুলতান আরব আমিরাতের সকল যুবকদের প্রতিনিধিত্ব করে এবং ইউএই এর আশা আকাঙ্ক্ষাও।"” মুহাম্মদ বিন রশীদ স্পেস সেন্টার ও রাশিয়ান মহাকাশ সংস্থার চুক্তি অনুযায়ী, আল মানসুরি আন্তর্জাতিক মহাকাশ স্টেশনে যাওয়ার জন্য রাশিয়ার ইউরি গ্যাগারিন নভোচারী প্রশিক্ষণ কেন্দ্রে প্রশিক্ষণ নেওয়ার জন্য যান। ১২ এপ্রিল ২০১৯ মোহাম্মদ বিন রশীদ স্পেস সেন্টার ঘোষণা করেন যে, আইএসএস-এর ৮ দিনের মিশনে অংশ নেওয়ার জন্য আল মানসুরি প্রধান নভোচারী হিসেবে পুরোপুরি নির্বাচিত। এটিই তাকে প্রথম আরব ও আমিরাতি নভোচারী হিসেবে আইএসএস এ যাওয়ার সুযোগ করে দেয়। ২৫ সেপ্টেম্বর ২০১৯ তারিখে কাজাখস্তানের বাইকনুর কসমাদ্রোম থেকে সয়ূজ এমএস-১৫ এ করে আইএসএস-এর উদ্দেশ্যে গমন করেন এবং পৃথিবীতে ফিরে আসতে সয়ূজ এমএস-১২ মহাকাশযান বিমানে করে নিয়ে যান। এই অভিযানটি প্রথমে ২০১৯ এর এপ্রিলে হওয়ার থাকলেও সয়াজ এমএস-১০ এর কারিগরি ত্রুটির কারণে উড্ডয়ন পেছানো হয়। অক্টোবর এর ৩ তারিখ কোনো রকম সমস্যা ছাড়াই পৃথিবীতে ফিরে আসতে সমর্থ হয়। দীর্ঘ একবছর বা ১৪০০ ঘণ্টার অধিক প্রশিক্ষণ ও ৯০ টি কোর্স এবং মেডিকেল চেকআপ রিপোর্ট এর মাধ্যমে আল মানসুরি আন্তর্জাতিক মহাকাশ স্টেশনে যাওয়ার জন্য পুরোপুরি প্রস্তুত হয়। ২৪ সেপ্টেম্বর ২০১৯ তারিখে ঘোষণা হয় যে, আল মানসুরি তার সাথে ১০ কেজি ওজনের পণ্য নিয়ে যেতে পারবেন। তিনি তার মহাকাশ সফরে নিয়ে যান একখন্ড পবিত্র কোরআনের পান্ডুলিপি, পারিবারিক ছবি, খাঁটি সিল্কে বোনা আরব আমিরাতের পতাকা, কিসাতি (আমার গল্প) নামক একটি বই, শায়খ জায়েদ বিন সুলতান আল নাহিয়ানের ছবি ও আল গাফ গাছের ৩০টি বীজ। ২৫ সেপ্টেম্বর ২০১৯ তারিখে মানসুরি আরও দুজন নভোচারী জেসিকা মেয়ার ও ওলেগ স্ক্রিপোচকার সাথে আন্তর্জাতিক মহাকাশ স্টেশনের উদ্দেশ্যে গমন করেন। প্রায় ৮ দিনের সফর শেষে মানসুরি ৩ অক্টোবর ২০১৯ তারিখে পৃথিবীতে অবতরণ করেন। আল মানসুরি ২০০৭ সালের জুলাইয়ে বিয়ে করেন এবং তার মরিয়ম, আলি, আব্দুল্লাহ ও মানসুর নামে চার সন্তান রয়েছে। Nasir, Sarwat (ফেব্রুয়ারি ২৬, ২০১৯)। "How UAE astronauts reacted to call-up: One went jogging, the other thought it was a dream"। Khaleej Times। Dubai। সংগ্রহের তারিখ সেপ্টেম্বর ২, ২০১৯।  "Hazza Al-Mansouri"। Gulf News। ফেব্রুয়ারি ২৬, ২০১৯। সংগ্রহের তারিখ সেপ্টেম্বর ২, ২০১৯।  "Astronaut Biography: Hazza Al Mansouri"। www.spacefacts.de।  "Hazza Al Mansoori"। www.mbrsc.ae।  অজানা প্যারামিটার |1= উপেক্ষা করা হয়েছে (সাহায্য); |ইউআরএল= অনুপস্থিত বা খালি (সাহায্য); |সংগ্রহের-তারিখ= এর |ইউআরএল= প্রয়োজন (সাহায্য) "Hazzaa AlMansoori Returns to Earth After a Historic Trip to The ISS"। Dubailad। অক্টোবর ৪, ২০১৯। সংগ্রহের তারিখ অক্টোবর ৪, ২০১৯।  "هزاع المنصوري.. من طيار عسكري إلى رائد الفضاء"। Al Ain News। ২১ সেপ্টেম্বর ২০১৯।  "Hazzaa Al-Mansoori: Everything About The First UAE Astronaut In Space"। Republic World। ২৬ সেপ্টেম্বর ২০১৯।  "Sheikh Mohammed bin Rashid inviting young Emiratis to register to be astronauts"।  "More than 4,000 Emiratis apply to become UAE's first astronaut"।  "Sheikh Mohammed announcing Hazza as one of the first two Emirati astronauts"।  "Hazza Al Mansouri chosen to become first Emirati in space"।  [১] US, Russian, UAE Crew Returns from Space AWST, October 4, 2019 "UAE astronaut Al Mansoori's spaceflight medical completed"। Bahrain News Agency। সংগ্রহের তারিখ আগস্ট ২৭, ২০১৯।  "UAE in space: What did Hazzaa AlMansoori carry with him to space?"। gulfnews.com (ইংরেজি ভাষায়)। সংগ্রহের তারিখ অক্টোবর ৩, ২০১৯।  "First Emirati a to fly UAE flag and tree seeds to space station"। Collect Space। সংগ্রহের তারিখ সেপ্টেম্বর ২৪, ২০১৯।